1 Petulo
2 Myoyo mleche yakusakala yosope soni unami. Mlechesoni kutenda yachinyengo, jelasii soni kuŵecheta maloŵe galigose gachipongwe. 2 Mpela mwagakusatendela makandi ganapagwape, jemanjasoni msachilileje mkaka wangasungunukula wawuli m’maloŵe ga Mlungu. Kupitila mu kumwa mkaka welewo jemanja chimchikula ni kuŵa ŵakuŵajilwa kukulupuka. 3 Nambotu yeleyi yichikomboleka naga mkuwumanyilila chenenej umbone mtima wa Ambuje.
4 Ŵandu ŵakanile Ambujewo ŵele ali liganga lyaumi, nambo Mlungu ŵalisagwile liganga lyeleli soni lili lyakusosekwa mnope kwa jwalakwejo. Jemanja pamkwika ku ligangali, 5 pakuŵa mlisoni maganga gaumi, msimu wa Mlungu ukumtaŵa jemanja pampepe ni kuŵa nyumba kuti mŵe ŵakutaga mbopesi ŵaswela. Yeleyi yili myoyo kuti msimu wa Mlungu umlongoleleje pakupeleka mbopesi syampaka asijitichisye jwalakwejo kupitila mwa Yesu Klistu. 6 Pakuŵa Malemba gakusati, “Une nguŵika mu Siyoni liganga linalisagwile, lyalili liganga lyakusosekwa mnope lyapakonak ja fendeshoni.l Jwalijose jwakulikulupilila ligangali ngasatenguka.”a
7 Myoyo jwalakwejo ali jwakusosekwa mnope kwa jemanja ligongo mli ŵakulupilila. Nambo kwa ŵandu ŵangakulupilila nganiyiŵa myoyo, paja Malemba gakusati, “Liganga lyele ŵakutaŵa nyumba ŵalikanile, liŵele liganga lyakusosekwa mnope lyapakona,”b 8 soni lili “liganga lyakuŵasya, lyelesoni lichiŵa liganga lyakwagwisya ŵandu.” Jemanjajo akukuŵala ligongo ali ŵangapikanila maloŵe ga Mlungu. Ŵandu ŵeleŵa ali ŵakwenela kusimana ni yindu yeleyi. 9 Nambo jemanja mli “mtundu wele ŵawusagwile, ŵakutaga mbopesi ŵakutumichila mpela mamwenye, soni mtundu weswela, wawuli ŵandu ŵakweŵakwepe ŵa Mlungu. Jemanja ŵamsagwile kuti mkalalichile kulikose yakwamba ndamo syambone mnope”c sya jwele juŵamkopwesye jemanja mu chipi kuti mkuwone kuŵala kwakwe kwakusimonjesya. 10 Pakuŵa pandanda jemanja nganimŵa ŵandu ŵa Mlungu, nambo apano mli ŵandu ŵakwe. Pandanda Mlungu nganamlosya jemanja chanasa, nambo apano amlosisye chanasa.
11 Achalongo achimjangu ŵapamtima, pakuŵa mli achalendo soni ŵandu ŵangatamilisya m’chilambochi, ngumŵenda kuti mpitilisye kuŵambala yakumbila ya chilu yayikusalimbana ni jemanja. 12 Ndaŵi syosope mtendeje yambone pameso pa ŵandu ŵa m’chilambochi, ni chakulinga chakuti pakuŵecheta kuti mli ŵandu ŵakutenda yakusakala, jemanjajo alilolele jika ni meso gawo yitendo yenu yambone. Pambesi pakwe, chachimchimbichisya Mlungu palisiku lyakwe lyakwendela.
13 Mpikanileje ulamusi uliwose wapanganyisye ŵandu, pakuŵa yeleyo ni yakusaka Ambuje. Chinga ali mwenye, mwapikanileje ligongo ali ŵakulungwa kumpunda mmwejo. 14 Chinga sili nduna, msipikanileje pakuŵa mwenye ni ŵasitumile kuti syape chilangod ŵakutenda yakusakala soni kwayamichila ŵakutenda yambone. 15 Pakuŵa chakulinga cha Mlungu ni chakuti jemanja mtendeje yambone kuti mmasye yakuŵecheta yangalumbana ya ŵandu ŵangali lunda.e 16 Jemanja mli ŵandu ŵagopoka, nambo kugopoka kwenuko kukaŵa mpela chindu chakumkamuchisyaf kusisa yakusakala, mmalomwakwe kumkamuchisyeje pakutumichila Mlungu mpela achikapolo ŵakwe. 17 Mwachimbichisyeje ŵandu ŵamtundu uliwose. Mjinonyeleje gulu josope ja ŵakulupilila achimjenu. Mumjogopeje Mlungu, soni mwachimbichisyeje mwenye.
18 Ŵamasengo ŵapikanileje achambuje ŵawo soni ŵachimbichisyeje. Ŵapikanileje, ngaŵa achambuje ŵambone ni ŵakupikanichisyape, nambo ŵapikanilejesoni atamose achambuje ŵakusawusya. 19 Pakuŵa yili yakuŵajilwa kuti mundu asimaneje ni yakupweteka soni kuti alajeje ni yindu yangali chilungamo ligongo lyakumpikanila Mlungu.g 20 Ana kupilila ŵandu pakumputa ligongo lyakutenda yakulemwa kwana umbone uliwose? Nambo naga mkupilila yakupweteka ligongo lyakutenda yambone, yeleyo yili yakuŵajilwa pameso pa Mlungu.
21 Sonitu jemanja ŵamŵilasile kuti msimaneje ni yeleyi, pakuŵa atamose Klistu ŵalasile ligongo lya jemanja, mwamti ŵamlechele chisyasyo kuti mkuyeje sajo syakwe mwakusamala. 22 Jwalakwe nganatenda kose yakulemwa, soni nganaŵecheta yaunami ni pakamwa pakwe. 23 Ŵandu paŵamŵechetelaga yachipongwe, jwalakwe nganawuchisyaga ni maloŵe gachipongwe. Ŵandu paŵamlagasyaga, jwalakwejo nganiŵajogoyaga, nambo ŵajilekaga nganijo mmyala mwa jwakuwelusya jwachilungamo. 24 Kupitila mu chilu chakwe, jwalakwe ŵajigele yakulemwa yetu pachitela chakulagasichila.h Ŵatesile yeleyi ni chakulinga chakuti m’weji tugopoche ku ulemwa soni kuti tutameje ni umi wakutenda yayili yambone. Nambosoni “jemanja mwalamile kupitila m’maŵanga gakwe.” 25 Pakuŵa jemanja mwaliji mpela ngondolo syesokonechele, nambo sambano mwujile kwa m’busa soni jwakulolela umi wenu.
nya_Latn tum_Latn tum_Latn tum_Latn tum_Latn tum_Latn tum_Latn tum_Latn